Θυμάμαι**!!! ΟΥΣΙΑΣΤΙΚΑ**

**Ουσιαστικά** λέγονται οι λέξεις που φανερώνουν πρόσωπα, ζώα, πράγματα, ενέργεια, κατάσταση, ιδιότητα.

**Ισοσύλλαβα** λέγονται τα ουσιαστικά που έχουν τον ίδιο αριθμό συλλαβών στον ενικό και

στον πληθυντικό αριθμό.

**Ανισοσύλλαβα** λέγονται τα ουσιαστικά που έχουν μια συλλαβή παραπάνω στον πληθυντικό αριθμό.

1. Να βάλετε τα παρακάτω ουσιαστικά στην ομάδα που πρέπει γράφοντας δίπλα και τον πληθυντικό αριθμό.

(μαθητής, λιβάδι, γράμμα, νοσοκόμα, καναπές, ψαράς, διάδρομος, βάψιμο, αλεπού, σελίδα )

**Ισοσύλλαβα Ανισοσύλλαβα**

μαθητής- μαθητές γράμμα –γράμματα

λιβάδι – λιβάδια καναπές – καναπέδες

νοσοκόμα – νοσοκόμες ψαράς – ψαράδες

διάδρομος – διάδρομοι βάψιμο – βαψίματα

σελίδα – σελίδες αλεπού – αλεπούδες

2.**Να αναγνωρίσετε τα παρακάτω ουσιαστικά**.

Θυμάμαι!!!

Τα ουσιαστικά χωρίζονται σε τρία γένη: αρσενικό, θηλυκό και ουδέτερο.

**Για να βρω το γένος βάζω το ουσιαστικό στην ονομαστική ενικού**.

|  |  |  |  |
| --- | --- | --- | --- |
| **Ουσιαστικά** | **Γένος** | **Αριθμός** | **Πτώση** |
| την πόλη | θηλυκό | ενικός | αιτιατική |
| του χεριού | ουδέτερο | ενικός | γενική |
| τους θεατές | αρσενικό | πληθυντικός | αιτιατική |
| του σώματος | ουδέτερο | ενικός | γενική |
| ο ποταμός | αρσενικό | ενικός | ονομαστική |
| τις σκέψεις | θηλυκό | πληθυντικός | αιτιατική |
| οι ιερείς | αρσενικό | πληθυντικός | ονομαστική |

**Ουδέτερα ουσιαστικά σε –ι .**

Τα ουδέτερα ουσιαστικά που τελειώνουν σε –ι γράφονται με **γιώτα (ι).**

Εξαιρούνται**: βράδυ, δίχτυ, δάκρυ, στάχυ, δόρυ, οξύ**

Προσοχή !!! το βράδυ - τα βράδια

3.**Να συμπληρώσετε τα κενά με τα ουδέτερα ουσιαστικά που ταιριάζουν.**

Καθώς διασχίζαμε τον επαρχιακό δρόμο, βλέπαμε στα χωράφια τα μεστωμένα στάχυα

Ο οπλισμός των αρχαίων Ελλήνων αποτελούνταν από το δόρυ και την ασπίδα.

Τα βράδια του καλοκαιριού είναι πολύ ζεστά.

Όταν έδεσε το καΐκι ,τα δίχτυα του ψαρά ήταν γεμάτα.

Τα δάκρυα έτρεχαν από τα μάτια της, καθώς το καράβι χανόταν στον ορίζοντα.

**Να κλίνετε στο τετράδιο τα ουσιαστικά: ο αγώνας, η μέλισσα, το βράδυ**